CELEX: 52010XG1203(02)
Language: sl
Date: 2010-11-19
Title: Sklepi Sveta z dne 19. novembra 2010 o dostopu mladih do kulture

3.12.2010   
            
            
               SL
            
            
               Uradni list Evropske unije
            
            
               C 326/2
            
         Sklepi Sveta z dne 19. novembra 2010 o dostopu mladih do kulture
   2010/C 326/02
   SVET EVROPSKE UNIJE –
   1.   OB SKLICEVANJU NA
   
               —
            
            
               Priporočilo Evropskega parlamenta in Sveta z dne 18. decembra 2006 o ključnih kompetencah za vseživljenjsko učenje z namenom vključevanja kulture v vse učne dejavnosti v šolah, mladinskih organizacijah in institucijah za usposabljanje;
            
         
               —
            
            
               Resolucijo Sveta z dne 16. novembra 2007 o Evropski agendi za kulturo (1) in strateške cilje, kot tudi sklepe Sveta o delovnem načrtu za kulturo 2011–2014 (2);
            
         
               —
            
            
               Resolucijo Sveta z dne 27. novembra 2009 o sprejetju prenovljenega okvira za evropsko sodelovanje na področju mladine (2010–2018), v kateri je navedeno, da bi bilo treba spodbujati ustvarjalnost in inovacijske zmogljivosti mladih z bolj kakovostnim dostopom do kulture in participacijo v kulturi in kulturnem izražanju že v zgodnjem otroštvu, s čimer se spodbujajo osebnostni razvoj, boljše učne sposobnosti, medkulturne veščine, razumevanje in spoštovanje kulturne raznolikosti ter pridobivajo nove in prožne spretnosti in znanja za prihodnje možnosti zaposlitve;
            
         
               —
            
            
               Sklepe Sveta z dne 27. novembra 2009 o spodbujanju ustvarjalne generacije: razvoj ustvarjalnosti in inovativne sposobnosti otrok in mladih s kulturnim izražanjem in dostopom do kulture, vključno s šestimi prednostnimi nalogami.
            
         2.   POZDRAVLJA
   
               —
            
            
               dodatno znanje o mladih in kulturi, kot je študija, ki jo je naročila Evropska komisija, o dostopu mladih do kulture (3).
            
         3.   POUDARJA
   
               —
            
            
               dva glavna vidika dostopa mladih do kulture: mladi kot uporabniki, kupci, potrošniki in občinstvo; in mladi, ki dejavno sodelujejo kot udeleženci in oblikovalci umetnosti in kulture,
            
         
               —
            
            
               pomen navedenega za dobro sodelovanje med področjem mladih in področjem kulture,
            
         
               —
            
            
               pomen znanja, spodbujanja, prepoznavnosti in uporabe novih informacijskih in komunikacijskih tehnologij, vključno z digitalizacijo kulturne vsebine, za namene povečanja dostopa mladih do kulture,
            
         
               —
            
            
               da gre pri dostopu mladih do kulture tudi za izkušnjo samoizražanja, osebnega razvoja in samozavesti, inovativnosti in ustvarjalnosti, uživanja ter za odprtost do drugih kultur, vključno s kulturno dediščino Evrope,
            
         
               —
            
            
               pomen vseživljenjskega razvoja kulturnih kompetenc mladih in vseh zadevnih zainteresiranih strani, saj so te povezane z drugimi ključnimi kompetencami,
            
         
               —
            
            
               pomen kulture kot sredstva za spodbujanje socialne vključenosti, enakosti in dejavne participacije mladih, pa tudi sredstva za boj proti diskriminaciji in revščini.
            
         4.   ZATO POZIVA IN SPODBUJA KOMISIJO IN DRŽAVE ČALNICE, NAJ ZNOTRAJ SVOJIH PRISTOJNOSTI
   
               —
            
            
               upoštevajo vsa priporočila navedene študije,
            
         
               —
            
            
               v okviru perspektive vseživljenjskega učenja ter z uporabo ciljno usmerjenih programov vsem mladim olajšajo dostop do kulture, zmanjšajo s tem povezane ovire iz študije (npr. finančne, jezikovne, časovne in geografske omejitve), pri tem pa upoštevajo vlogo kulturne in umetnostne vzgoje in usposabljanja vseh mladih že v zgodnjem otroštvu,
            
         
               —
            
            
               spodbujajo oblikovanje dolgoročnih usklajenih politik za dostop mladih do kulture na vseh ravneh z jasnim mladinskim vidikom, na primer s spodbujanjem partnerstev in stikov med ustvarjalnim sektorjem in zainteresiranimi stranmi na področju mladine in izobraževanja ter na drugih zadevnih področjih,
            
         
               —
            
            
               poglobijo znanje o dostopu mladih do kulture (npr. z Eurobarometrom v poročilu EU o mladih) in podprejo raziskave na področju mladinskih kultur, ustvarjalnosti in kulturnega državljanstva. V zvezi s tem je pomembno opredeliti potrebe mladih pri njihovem dostopu do kulture in razvoj kulturnih praks mladih,
            
         
               —
            
            
               izmenjujejo in spodbujajo izkušnje, prakse in informacije vseh zadevnih zainteresiranih strani na vseh ravneh, povezanih z dostopom mladih do kulture, tj. s spodbujanjem mobilnosti pri učenju za vse mlade ter mladinske delavce in mladinske vodje ter z uporabo IKT in medijev,
            
         
               —
            
            
               podpirajo kakovostno izobraževanje, usposabljanje in krepitev zmogljivosti mladinskih delavcev in mladinskih vodij, umetnikov in drugih kulturnih delavcev, učiteljev in vseh drugih zadevnih zainteresiranih strani, ki sodelujejo na področju dostopa mladih do kulture,
            
         
               —
            
            
               spodbujajo dostop mladih do kulture kot sredstva za spodbujanje socialne vključenosti, enakosti in dejavne participacije mladih, pa tudi sredstva za boj proti diskriminaciji in revščini,
            
         
               —
            
            
               spodbujajo 6 prednostnih nalog iz sklepov Sveta z dne 27. novembra 2009 o spodbujanju ustvarjalne generacije,
            
         
               —
            
            
               kar najbolje izkoristijo ustrezne obstoječe programe, instrumente in evropska omrežja (npr. Evropsko združenje za mladinske kartice), vključno z evropskimi strukturnimi skladi, da bi spodbujali navedene cilje.
            
         
      (1)  UL C 287, 29.11.2007, str. 1.
   
      (2)  Sprejeti bodo 18. novembra 2010.
   
      (3)  Interarts EACEA/2008/01 (UL 2008/S 91-122802).